‏7 אוקטובר 2015

‏כ"ד תשרי תשע"ו

לכבוד

חברי המשלחת לפולין והוריהם

שלום רב,

הנדון: פרטים אחרונים לקראת המסע לפולין

בימים אלה אנו מצויים בשיאן של ההכנות לקראת המסע לפולין. למסע עתידים לצאת 111 תלמידים בארבעה אוטובוסים. למשלחת יתלוו 9 אנשי צוות מבית הספר, מנהלת בית הספר, 4 מדריכים, 4 קב"טים, אחות, ואנשי מנהלה.

**תכנית המסע:** מצורפת בזאת תכנית המסע כפי שאושרה ע"י שירותי הביטחון. אנו כפופים להנחיות קב"ט משרד החינוך ושירותי הביטחון הכללי ולנהלי אבטחה מחמירים ביותר – לפיכך יתכנו שינויים במסלול.

|  |  |  |
| --- | --- | --- |
| תאריך | אתרים | לינה |
| 20.10 | נחיתה בורשה בשעות הבוקרורשה כולל פלאס קולטור ומסלול הגבורה | מלון Golebiewski בביאליסטוק |
| 21.10 | טיקוצ'יןיער לופוחובהטרבלינקה | מלון Victoria בלובלין |
| 22.10 | ישיבת חכמי לובליןמיידנקביחווה | מלון Victoria בלובלין |
| 23.10 | קיילצההגעה לקרקוב –קבלת שבת +חסידת אומות עולם | מלון Novotel Bronowice בקרקוב |
| 24.10 | קרקוב – רובע קזיימיש,פודגוזה, סוקיניצהערב פולקלור | מלון Novotel Bronowice בקרקוב |
| 25.10 | בירקנאואושוויץ | מלון Novotel Bronowice בקרקוב |
| 26.10 | רקוביצקימפגש עם בני נוער פולנים בצ'נסטחובההמראה מקטוביץ' בשעות הערב |  |

\* **יתכנו שינויים במהלך המסע**.

**מס' דגשים לגבי המסלול:**

1. בביקור במחנה אושוויץ מקיימת כל קבוצה התייחדות בביתן היהודי. כאן הזדמנות לבקש שוב מההורים שימסרו לילדיהם שמות בני משפחה שנספו בשואה כדי שהילד יוכל לקרוא את שמותיהם ולהדליק נר לזכרם. כמו כן רצוי שכל אחד יביא איתו כמה נרות זיכרון.

זהו אחד מרגעי השיא במסע.

1. על מנת לאפשר כיבוד של בתי כנסת ובתי קברות שבהם נבקר, על הבנים להצטייד בכיפות (או כיסוי ראש אחר – כובע) בתיק הקטן שלהם.

**הגעה**: התלמידים יגיעו **לשער האחורי** של בית הספר ביום ג' ה-20/10/15 בשעה **00:00 (חצות- בין יום ב' ליום ג')** ויצאו בהסעה מאורגנת לשדה התעופה. **אין לאחר! לא נחכה למאחרים!**

**אין אפשרות להגיע לנתב"ג באופן עצמאי !**

ביום החזרה ההורים מתבקשים להגיע לאסוף את הילדים **בזמן** משדה התעופה.

**החזרה משדה התעופה באחריות ההורים.**

נא לוודא את מועד הנחיתה בארץ בטלפון: 03-9723333 או \*6663 או באתר נתב"ג.

**\*פרטי הטיסות ובתי המלון מופיעים בסוף המסמך לשימושכם.**

**ציוד:**

* באוקטובר יהיה בפולין קר וגשום, יש להצטייד ב: מעיל טוב, סוודרים, כפפות, צעיף, כובע. כמו כן חשוב ביותר להביא מטריה מתקפלת.
* ביגוד – מומלץ להתלבש בשיטת "בצל" (גופיות, גטקעס, וכו').
* נא לדאוג לבגדים ראויים ומכבדים לאתרים בהם נבקר ונוחים להליכה ממושכת.
* ביגוד חגיגי הכולל חולצה לבנה לערב שבת.
* נעליים נוחות להליכה ואטומות למים.
* שעון מעורר.
* מספר נרות נשמה.
* תיק גב נוח (לסיורים במשך היום).
* נרתיק פנימי בו יאוכסן הדרכון ורוב הכסף.
* העתק של הדרכון בתוך המזוודה, והעתק נוסף בתיק הגב.
* **משקלה של המזוודה לא יעלה על 20 ק"ג.!!!**

**תכולה של תיק הגב:**

* דרכון מאוחסן יחד עם רוב הכסף בנרתיק פנימי. **אין** להשאיר פריטים אלה במלון או באוטובוס – בכל בוקר יערך מסדר לבדיקת דרכונים!
* יומן מסע + כלי כתיבה.
* כיפה או כובע.
* נייר טואלט או טישו + מגבונים.
* זלוטי או יורו רצוי במטבעות או בשטרות קטנים.
* סוויטשירט המשלחת בימים שבהם יש טקסים (מידע ימסר בערב לפני).
* בקבוק מים ליום הראשון (במהלך המסע כל תלמיד יקבל בקבוק של 1.5 ליטר ליום).
* סנדוויצ'ים ליום הראשון (בוקר וצהרים) **– לא יהיה איפה לקנות**!
* תרמוס קטן למים חמים ול"מנה חמה".
* מספר נרות נשמה.
* חטיפים ואוכל – במהלך המסע אין אפשרות לעצור ולרכוש מזון נוסף.

עזרה ראשונה :

פלסטרים, תרופות נפוצות נגד כאבי ראש, בחילות וכו'.

מי שמשתמש בתרופות, משאפים או כל תכשיר רפואי אחר באופן קבוע ידאג להביא את הכמות הדרושה לכל התקופה.

מרכיבי משקפיים יש להצטייד בזוג חלופי.

מרכיבי עדשות מגע – לדאוג לכל החומרים המתאימים.

**מספר דגשים:**

1. כדאי לרשום על המזוודה את כתובת ושם המלון הראשון אליו אנחנו מגיעים. הדבר נועד להקל על מצב שבו מזוודה הולכת לאיבוד.

Hotel Golebiewski

Bialystok

Poland

1. בתיק היד כדאי להכניס ציוד בסיסי ליום אחד - סט בגדים אחד ומברשת שינים למקרה שבו המזוודה הולכת לאיבוד.
2. עם ההגעה לבתי המלון או לאוטובוס יש לסרוק את השטח ולערוך מיד רשימה של פגמים (שברים, לכלוך, מסטיקים דבוקים, וילונות קרועים, וכד') ולהעביר לצוות. בתום השימוש, אם יתגלו פגמים שלא דיווחנו עליהם **מראש, נחויב לשאת בהוצאת תיקונם**.
3. את המעיל והמטריה יש לקחת לטיסה איתנו. הנחיתה היא בשעה מוקדמת ובבוקר וקר.
4. רצוי להצטייד במעט זלוטי ובעיקר בכסף קטן עבור שירותים ציבוריים.

**התנהגות במסע**: אנו יוצאים במשלחת, בה כל אחד מייצג בראש ובראשונה את עצמו אך גם את בית הספר ומדינת ישראל.

המסע לפולין הוא מסע לימודי שמטרתו להתחקות אחר הקהילות היהודיות שנכחדו, לסייר במחנות ההשמדה ולכבד את זכרם של ששת המיליונים שנספו בשואה.

על מנת להימנע מאי נעימות וכדי לתרום להצלחת המסע, התלמידים נדרשים להקפיד על הכללים הבאים:

1. **עמידה בלוח זמנים** כולל **השכמה באופן עצמאי**.
2. **התנהגות הולמת בבתי המלון**:
	1. אין להשתמש במיני בר, בערוצי תשלום בטלוויזיה, טלפון בחדר (שירותי אלה יקרים מאוד, ואתם תחויבו בהם).
	2. אין להזמין שרות חדרים ואין להזמין אוכל מחוץ למלון. **אין אישור ביטחוני לכך**!
	3. כניסה לחדרים עפ"י הנחיות ושמירה על שקט תוך כדי התחשבות באורחי המלון.
	4. שעת כיבוי אורות אינה בגדר המלצה, היא חלק מנהלי האבטחה המחמירים: אין להסתובב בין החדרים, לשהות בלובי וכד'.
	5. כל נזק שיגרם ישולם במלואו על ידי התלמיד!!
3. חובה להגיע בכל בוקר לארוחת הבוקר ולהירשם אצל המורה המלווה לפני שמתיישבים לאכול.
4. בחלק מהערבים יתקיימו שיחות ערב. **שיחות הערב הן חובה**, ויש להגיע בדיוק בזמן שנקבע.
5. התנהגות באוטובוסים:
	1. אין לעלות על האוטובוס ללא בדיקה מוקדמת של הקב"ט ורק לאחר הוראה מפורשת של המורות המלוות.
	2. יש לשמור על נקיון האוטובוס. בסוף כל יום, לפני הכניסה למלון, יבדקו נקיון האוטובוס.
	3. את המזוודות מעמיסים בבוקר. עד ההגעה למלון בערב אין אפשרות לפתוח את תא המטען בשל נסיבות ביטחוניות.
	4. **השירותים באוטובוס אינם לשימוש!**
6. **חל איסור מוחלט על הבאת, רכישה ושתיה של משקאות אלכוהוליים. תלמיד שימצא ברשותו אלכוהול או שישהה בחדר בו נמצא אלכוהול או במחיצת תלמידים ששותים אלכוהול יוחזר לארץ לפני תום המסע בליווי מורה, על חשבון הוריו.**
7. **חובה להשמע להוראות הקב"טים**.
8. **אין לעזוב את הקבוצה או לעבור אוטובוס**.
9. **אין לאכול** במחנות ובאתרים השונים. אין לשבת או להישען על מצבות וקברים.
10. העישון מותר **רק** במקומות המיועדים לכך, ובזמן שיאפשר זאת, **ובכל מקרה בכפוף לאישור הקב"ט**. אין להשאיר בדלים פזורים בשום מקום!
* **תלמיד שהתנהגותו לא תעמוד בתנאים המקובלים יושעה עם שובנו ארצה מלימודים ונפתח**

**בתהליך להפסקת לימודיו. במקרים חריגים נפעל להקדמת הטיסה של התלמיד ולימודיו יופסקו לאלתר (עלות הקדמת הטיסה תוטל על הורי התלמיד).**

תלמידים יקרים, אנו בטוחים כי תקפידו על שמירת הנהלים למען הצלחת המסע. אנחנו סומכים עליכם ומאמינים בכם.

**להלן פרטי המלונות (יתכנו שינויים):**

|  |  |  |  |  |
| --- | --- | --- | --- | --- |
| **מספר הטלפון** | **המלון** | **העיר** | **עד תאריך** | **מתאריך** |
| קידומתהארץ | קידומתהעיר | מס' הטלפון |
| 48 | 85 | 678 25 00 | Golebiewski | Bialystok | 21.10 | 20.10 |
| 48 | 81 | 532 70 11 | Victoria | Lublin | 23.10 | 21.10 |
| 48 | 12 | 622 64 00 | Novotel Bronowice | Krakow | 26.10 | 23.10 |

**להלן פרטי הטיסות (יתכנו שינויים):**

|  |  |  |  |  |  |  |
| --- | --- | --- | --- | --- | --- | --- |
| **התאריך** | **מעיר** | **לעיר** | **חברת תעופה** | **מס' טיסה** | **שעת המראה** | **שעת נחיתה** |
| 20.10 | תל-אביב | וארשה | אנטר | 288 | 04:50 | 07:40 |
| 26.10 | קטוביץ' | תל-אביב | P7 | 8353 | 22:20 | 03:05 |

* **נחיתה ב-27.10 לפנות בוקר**

בברכת מסע מוצלח

דפנה שרון-זמסקי מנהלת המסע

וצוות המסע לפולין